Allahın adı ilə!

Əziz və möhtərəm dost, daha yaxşı dünya naminə düşünək

Üçüncü minillik artıq başlamışdır və müharibələr, zorakılıq, təcavüzkarlıq, iqtisadi mənbələrin bölüşdürülməsində ədalətsizlik, bəşəriyyətin üçdə iki hissəsinin sülh və beynəlxalq təhlükəsizlik sayəsində təhsil alması və sağlam həyatdan faydalana bilməməsi bütün dünyanı bürümüşdür. Amma bugünkü insan yenə də obyektiv sülh şəraitində dünyanın ədalətli istək və arzularının bərqərar olacağına ümidvardır. Bu kimi hadisələrin baş verəcəyi intizarını çəkmək bizim hamımızı həmin hədəfin bərqərar olması naminə yolu davam etdirməkdə daha da sevindirir və bizə stimul verir. Əlbəttə, bu ümidverici intizarın əsası, mənbəyi insanın fitrətindədir. Və bu elə bir fitrətdir ki, onun bünövrəsi sülh və asayiş əsasında qoyulmuşdur, hər cürə zorakılıq, zülmkarlıq və istismarçılıq isə həmin bəşəri fitrətə yaddır.

Zorakılıqdan azad dünya və real, obyektiv sülh bütün bəşəriyyətin arzusudur. Hər bir dövrdə, istər dini prinsiplər əsasında olsun, istərsə də bundan kənar olsun, insanın bu arzunun həyata keçdiyini müşahidə etməsi zamanının intizarının çəkilməsi vəd olunmuş bir intizardır. Bu, varlıq dünyasını zülm, zorakılıq və ədalətsizlik təhlükəsindən xilas edə biləcək bir insanın intizarının çəkilməsidir. Bertrand Rassel dünyanı xilas edəcək və ədaləti bərpa edəcək bir şəxsin gəlməsi vədini məzhəblərdən daha üstün hesab edir. Belə ki, xristianlıq kimi Marksizmdə də belə bir vədə verilmişdir. İslamdan öncəki məzhəblər də belə bir vədə vermişlər. “Zəbur” kimi qədim kitablarda da zalımların məhv edilməsi və bəşəriyyətin arzusu olan ədalətin bərqərar olunması vədəsi qeyd edilmişdir. Əhli-sünnət və şiə əhli olan müsəlmanlara görə, əvvəlki ümmətlərin vəd olunmuş intizarı açıq-aydın şəkildə vurğulanmışdır: “O, İslam Peyğəmbərinin (s) övladlarındandır və adı da Mehdidir.” Əhli-sünnətin məşhur tarixçisi və sosioloq İbn Xəldun hesab edir ki, İslam Peyğəmbərinin (s) Əhli-beytindən (ə) olan və sülhü, eləcə də İslamı bütün dünyada bərqərar edəcək bir şəxsin zühur etməsi və İsa Məsihin (ə) də yenidən onunla bərabər zühuru bütün dünya müsəlmanlarının birliyinə gətirib çıxaracaqdır. Şiələrə görə, vəd olunmuş Mehdi İslam Peyğəmbəri (s) xanədanının on birinci nəslindən olan övladıdır və o, bəşəriyyətin xilas edilməsi üçün gələcəkdir. Məhrum insanların İlahi tərəfindən vəd olunmuş  dövləti, zülm və zorakılığın aradan qaldırılması, ədalətin və sülhün bərqərar olması onun rəhbərliyi və yönətimi sayəsində mümkün olacaqdır. Şiələr şəban ayının 15-ni bu rəşadətli İmamın (ə.c) doğum günü kimi bayram edir və Həzrətin (ə.c) zühur etməsi məqsədilə dualar edirlər. Bu vədin qarşısında dayanan ən mühüm vəzifə intizardır.

İntizar elə bir məfhumdur ki, çoxsaylı təfsirçilərin fikrincə, bu, dünyanın mövcud reallıqlarından bir qıraqda durma və hərəkətsizlikdən tamamilə fərqli olan və ümumxalq hərəkatlarını özündə birləşdirən əsas stimuldur. Şiələrin fikrincə, vəd olunmuş xilaskarın intizarını çəkmək İslam mədəniyyətinin ən məntiqli və yaradıcı  tərəflərindən biridir ki, bəşəri şəxsiyyətin formalaşdırılmasında birbaşa rol oynayır. İntizar elə bir hərəkatdır ki, o, özünü formalaşdırma, nəfsin paklaşlaşdırılması və qarşılıqlı surətdə arzu olunan cəmiyyətin bərqərar edilməsi ilə bağlıdır. İntizar insanın dünyabaxışına, həyat tərzinə, onun gələcəyə baxışına birbaşa və dərin təsir göstərmə qabiliyyətinə malikdir. İntizar hər bir insanda ümid nurunu daim işıqlı saxlayır və ümidlə yaşayan insanı yanlışlıqların müqabilində müqavimətli edir. Ümid və müqavimət intizarın iki ilkin səmərəsidir. Fəal intizarda ümid və müqavimət daha qüdrətli bir gücə çevrilir ki, bu da ədalətsizlik və qeyri-bərabərlik müqabilində bir hərəkat və qiyamdır.

İntizar şiə təlimində elə bir intizardır ki, onu məhrumların müdafiəsinə və ədalətsizliyə, müstəmləkəçiliyə, məzlumların istismarına qarşı mübarizəyə aparıb çatdırır. Vəd olunmuş Mehdinin intizarını çəkənlər öz istəkləri ilə və inamla xilaskarın zühur etməsi üçün hazırlıq görürlər ki, onun yanında olmaql

a və onun rəhbərliyi ilə bütün dünyada ədaləti və obyektiv sülhü bərqərar etsinlər.